Thomas Zhao Fengwu

Thomas Zhao Fengwu (kinesisk: 赵凤梧,pinyin: Zhào Fèngwú; født 14. juni 1920 i Jining i provinsen Shandong i Kina, død 15. august 2005 i Tengzhou i Shandong) var katolsk biskop i «den åpne kirke». Han hadde innhentet approbasjon for sitt embede som biskop av Yangzhou fra paven.

Liv og virke
 Bakgrunn
Zhao Fengwu kom fra en familie med dype katolske røtter. Han begynte på Yanzhous juniorseminar som syvåring og i det ordentlige presteseminar samme sted i 1939. 

Prest
Prestevielsen fant sted i 1945. Han var så sogneprest i katedralen i Yangzhou og leder av et kirkedrevet sykehus før han ble arrestert og sendt til en laogai i 1958. Under kulturrevolusjonen ble han satt til å være landarbeider på en gård. 

Etter løslatelsen i 1980 dro han tilbake til Yanzhou bispedømme, og trådte inn i steylermisjonærenes orden kort tid etter. Han underviste så ved presteseminaret i Jinan fra 1988 til 1993.

Biskop av Yanzhou
Han ble valgt til bispedømmeadministrator of Yanzhou i desember 1992, og ble bispeviet 18. mai 1993. Bispestolen hadde stått tom helt siden biskop Shi Linge avgikk med døden under kulturrevolusjonen.

I 1999 ble biskopen alvorlig skadet under en bilulykke under et sognebesøk. Etter at han hadde kommet seg, fortsatte han sine sognebesøk. Han var en biskop som bare oppholdt seg i sin bispegård noen få dager i året – ellers var han underveis i bispedømmet på sin motorsykkel. Det var mens han var på vei til et sognebesøk at han døde. Han reiste i sivil og alene, og fikk et illebefinnende. Politiet i Tengzhou ble tilkalt av forbipasserende som hadde funnet ham alvorlig syk ved sin motorsykkel på veien. Ingen på stedet kjente ham. Han var ute av stand til å snakke, men gjorde klart at han trengte noe å drikke. Så falt han helt sammen. 

Politiet skjønte ikke hvem han var fra identifikasjonspapirene slik at kirkens folk ikke ble tilkalt før dagen etter han var død. Øyensynlig var ordet zhujiao (biskop) ukjent for det lokale politi. De trodde de hadde funnet en uteligger.

Etter kremasjonen ble hans aske satt ned rett ved graven til den hellige Joseph Freinademetz (1852–1908) på kirkegården til Daijiazhuang-kirken i utkanten av Jining.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini O.S.B. (1852-1918) *1900
 Kardinal Pietro Fumasoni Biondi (1872-1960) *1916
 Kardinal Antonio Riberi (1897-1967) *1934
 Kardinal Ignatius Pi Shushi (1897-1978) *1949
 Biskop Joseph Zong Huaide (1917-1997) *1958Kinesiske patriotiske katolske forening, ikke i union med Den Hellige Stol, bzhongd
 Biskop Thomas Zhao Fengwu, S.V.D. (1920-2005) *1993catholic-hierarchy.org zhaofw, lest 4. desember 2020

Referanser

 Eksterne lenker 
 http://www.fides.org/en/news/pdf/5506 Death of two bishops: Bishop Thomas Zhao Fengwu, a life of poverty and penance and Bishop James Xie Shiguang who spent 30 years in prison, lest 2014-12-11 PDF fra www.fides.org
 Erwähnung bei der Diözese Yanzhou auf www.gcatholic.org

Kategori:Kinesiske katolske biskoper
Kategori:Linjen Rebiba
Kategori:Kinesiske steylermisjonærer
Kategori:Personer fra Jining